Пожутица
Пожутица () је прворазредна јестива гљива која се може наћи у шумама, поред смрче, бора, а има их и у белогоричним (листопадним) шумама. Расте од маја до јула и од септембра до октобра.

Клобук 
Клобук пожутице је величине од 6 до 11 cm. Облик клобука је у младости јајолик, у облику полулопте. Ниже је испупчен, али ипак доста висок. Ивица клобука је подврнута, са прилеглим или висећим пахуљама. Беле је боје, према темену црвенкаст, а на притисак постаје жут. Површинска кожица се лако скида. Тјеме може испуцати на више делова.

Листићи 
Листићи су у односу на јарак густи и слободни. У једној фази су прво сивкасти, затим сиви са нијансама розе, а касније смеђ. Оштрица је светлија.

Отрусина 
Отрусина пожутице је чоколадно-смеђе боје.

Стручак 
Стручак је од 7 до 12 и од 1 до 2,3 cm. Одозго надоле је ужи, а при дну је спљоштена обрубљена булба. Код старијих гљива булба постаје коса или непотпуна. У основи је беле боје, а на притисак пожути. Засторак, као и прстен има два горња слоја

Месо 
Месо пожутице је у клобуку дебље од 1 центиметар, већином око 1,3 cm. Месо пожутице је укусно, слатко, беле боје. На пресеку се може уочити свилени сјај

Хемијске реакције 
Од хемијских реакција има NH3. Она је по кожици и месу негативна. KOH је негативна.

Микроскопија 
Код микроскопије, споре не сазревају у исто доба, тако да се код исте јединке оне нађу у различитим нијансама боја.

Сличне врсте 
Пожутица се често меша са гљивом сличног изгледа, шумским анис-шампињоном (lat. Agaricus silvicola).

Референце

Литература 
 Ključ za gljive; Ivan Focht; ITRO Naprijed; Zagreb 1986.

Спољашње везе 

 -{Roger's Mushrooms}-
 -{Mushroom Hobby}-
 -{Mushroom of Quebec French language, with several photographs}-

Гљиве